cmd:tac:intraweb:09.permisos [Formació del professorat]\nEl sistema de permisos del Zikula\nUna característica bàsica de les intranets és la personalització dels continguts. Cada usuari/ària, en entrar, veu una informació o una altra en funció del seu perfil.\nEn el Zikula, això es tradueix en l'aplicació de permisos a grups: un usuari/ària té accés a un element de la intranet en funció dels grups als quals pertany. Per exemple, si es desitja que els membres del grup Alumnat puguin veure les notícies de la categoria Comunitat, cal crear un permís a nivell de lectura per aquest grup i sobre aquesta categoria.\nEls permisos són un dels punts forts del Zikula en el sentit que aporten un grau molt elevat de seguretat i flexibilitat. Malauradament, també són la part més complexa, motiu pel qual cal dedicar-los especial atenció.\nLa gestió dels permisos correspon als administradors de la intranet i s'ha de dur a terme cada vegada que es vol modificar la tipologia d'accés d'un o diversos grups d'usuaris. Per exemple, per donar accés al mòdul del fòrum o als formularis o per treure'l a una categoria de notícies.\nD'això es desprèn que el control d'accés comprèn dos tipus d'accions: assignar usuaris a grups (la pertinença a grups proporciona o treu accés) i definir permisos (el que pot fer o no fer un grup es defineix amb permisos).\nUn permís és un registre a la taula de permisos que conté quatre dades bàsiques:\nGrup al que afecta el permís\nNivell o grau d'accés\nEl nivell és el grau d'accés que es dóna al grup i té un valor d'entre nou possibles: sense accés, fullejar, lectura, comentari, moderació, edició, addició, esborrament i administració.\nAquests nivells defineixen una gradació que va des de la prohibició d'accés fins al control total, on cada un d'ells inclou tots els inferiors, és a dir, si es disposa d'accés de moderació, també es disposa de comentari, lectura i fullejar.\nAquests nou nivells són els que el Zikula defineix amb caràcter general però, la seva existència i, per tant, la possibilitat d'aplicar-los, depèn de cada mòdul o bloc. Per exemple, el mòdul de notícies no utilitza el nivell de moderació, per tant, si a un grup se li assigna aquest permís, en realitat el nivell assolit serà l'immediatament inferior, és a dir, el de comentari.\nEl Zikula no ofereix cap mecanisme per conèixer a priori els permisos definits per a cada mòdul, cosa que dificulta una correcta assignació. En aquest cas, l'única opció és escollir un nivell i verificar-ne el resultat. Si el resultat és un nivell inferior o superior a l'esperat, caldrà corregir-lo i repetir la comprovació.\nLes dues dades bàsiques restants del permís, el component i la instància, serveixen per definir sobre quin dels elements que conformen la intranet actua el permís. Exemples d'elements són el bloc tauler, el mòdul de fòrums i l'opció reserves del menú d'usuari. Com veieu, el concepte d'element és molt ampli, fins al punt que un mòdul pot definir elements nous que, lògicament, només estaran definits dins de l'àmbit d'aquell mòdul.\nEls components defineixen tipologies de control d'accés. En paraules més planeres: indiquen a quin tipus de mòdul o de bloc se li aplica el permís. Per exemple, a un bloc de menú avançat, a un mòdul de fòrums, a un mòdul d'agendes, etc. En el cas dels mòduls pot sonar una mica estrany, ja que només hi ha un mòdul de fòrums, un d'agendes, etc. El cas és, però, que funciona així.\nUna manera de veure els components és com a paraules clau que només poden tenir uns valors molt concrets. Per tant, en el moment de crear un permís, cal consultar la taula de components i plantilles d'instància (més endavant la veureu) per obtenir les paraules clau que cal utilitzar.\nSi es pren d'exemple el mòdul de notícies, s'hi pot limitar l'accés per categories o a tot el mòdul. Això és tradueix en els components Categories::Category i News::. Fixeu-vos que són paraules en anglès combinades amb els caràcters ::.\nAlguns mòduls i blocs només tenen un component. Això vol dir que únicament accepten una tipologia de control d'accés. D'altres admeten diversos components, cosa que els fa més flexibles.\nEls components poden contenir el caràcter *, que actua de comodí. D'altra banda, per indicar tots els components, es fan servir dues construccions especials :: i .*, que són equivalents.\nEls literals :: i .* són equivalents i serveixen, exactament, pel mateix.\nEl darrer element que conforma un permís és la instància. La instància conté informació que identifica unívocament l'element al que afecta el permís. Si el component defineix un tipus d'element, la instància conté una dada addicional que permet saber a quin element, d'entre tots els que s'ajusten al component, fa referència el permís.\nSi en el cas del component s'ha de copiar i enganxar un text de la taula de components i plantilles d'instància, en el cas de la instància s'ha d'agafar una plantilla d'instància i modificar-la.\nUn exemple de plantilla d'instància és Block title::, que vol dir que s'ha d'introduir el nom del bloc, tal i com apareix a la intranet, seguit dels caràcters ::. Per exemple, per crear un permís que només afecti al bloc titulat Temes del tauler, la instància utilitzada seria Temes del tauler::.\nIgual que el component, la instància accepta el caràcter comodí (*) i les construccions :: i .* per indicar totes les instàncies.\nAquest sistema de permisos, basat en grups, nivells, components i instàncies, és el mètode que ofereix el Zikula per controlar els accessos. Atès que es tracta d'un sistema complex, els mòduls IW implementen alternatives més senzilles. En aquests casos, el que cal fer és crear un permís de lectura per a tothom i, com a administrador/a, assignar els permisos des de dins de cada mòdul.\nLa taula de permisos\nAccediu als permisos. Trobareu l'enllaç al menú horitzontal de la capçalera (Administració | Usuaris | Permisos). Entrareu a la interfície d'administració dels permisos.\nFixeu-vos que el menú horitzontal del mòdul té 3 opcions: Llista de permisos, Paràmetres i Informació dels permisos. Actualment us trobeu a la primera opció. Més endavant veureu que l'opció Informació dels permisos serveix per accedir a la taula de components i plantilles d'instància.\nLa taula de permisos té sis columnes.\nID (no té títol): mostra entre parèntesis l'identificador intern del permís. És únic per a cada permís.\nGrup: permet indicar el grup al qual afecta el permís. Els usuaris que pertanyin a aquest grup es veuran afectats pel permís, mentre que als que no hi pertanyin, no els afectarà. Si es tria l'opció Tots els grups, el permís afecta a tothom. En canvi, l'opció No registrats serveix per referir-se als visitants que no han entrat, és a dir, que no han introduït correctament el nom d'usuari i la contrasenya.\nComponent: indica el component sobre el que s'aplica el permís.\nInstància: indica la instància sobre la que s'aplica el permís.\nNivell del permís: indica el grau d'accés que es concedeix.\nAccions: són enllaços que permeten editar un permís o comprovar-ne l'efecte sobre un determinat usuari/ària.\nFeu clic a l'opció Informació del permisos del menú horitzontal del mòdul. S'obrirà una finestra emergent amb la relació de components i plantilles d'instància.\nEl contingut de la columna Component registrat es trasllada literalment a la taula de permisos, mentre que la columna Plantilla d'instància s'ha de modificar per utilitzar dades de la intranet. Més endavant veureu exemples d'aplicació.\nTanqueu la finestra que s'ha obert i torneu a la taula de permisos.\nLa taula de permisos inicial de la maqueta és molt generalista i és probable que necessiteu fer-hi canvis. Així i tot, el més habitual és que es tracti de pocs canvis i que afecten a alguns grups.\nLa configuració predeterminada dóna accés de comentari a tot arreu a tots els usuaris i de lectura als no registrats. També permet que els membres del grup Professorat puguin assignar Quaderns Virtuals i activitats Clic i que puguin fer reserves.\nEls permisos es poden organitzar com es consideri oportú, però cal tenir molt present que hi ha una seqüència d'aplicació: de dalt a baix. Això vol dir que per determinar si dos o més permisos entren en conflicte, preval el que està més amunt a la taula. Aquesta és la raó per la qual el primer permís és sempre el que dóna accés d'administració a tot arreu als membres del grup Administradors.\nEls permisos s'apliquen de dalt a baix de la taula. En cas de que dos permisos se superposin, mana el que es troba més amunt.\nEl primer permís té el component i la instància amb el valor .*, cosa que fa que afecti a tots els elements de la intranet, i dóna el màxim nivell d'accés al grup Administradors, de manera que qualsevol usuari/ària que formi part d'aquest grup tindrà accés total a la intranet.\nEl segon permís fa possible que els membres del grup changingRole puguin accedir al bloc de canvi de rol. És necessari que estigui en segona posició per evitar que altres permisos el deixin sense efecte. El seu component és IWmyrole::, que és l'únic de que disposa aquest mòdul, i la instància és el comodí perquè cal que afecti a tots els blocs d'aquest tipus.\nEls dos primers permisos de la llista no s'han de modificar mai ni s'ha d'alterar la seva posició.\nSi aneu al final de la taula, el cinquè permís comptant des d'abaix dóna accés a tots els usuaris a tots els components i instàncies amb el nivell de comentari. Si voleu que un determinat grup no pugui accedir a una funcionalitat amb aquest nivell d'accés, haureu d'afegir un permís nou abans d'aquesta línia que hi impedeixi l'accés.\nFixeu-vos que els administradors també s'haurien de veure afectats per aquest permís, atès que són usuaris de la intranet, i semblaria que només haurien de tenir accés de comentari. En canvi, tenen accés d'administració a tot arreu. La raó és que el primer permís de la taula els dóna accés d'administració i està més amunt a la taula.\nEl darrer permís de la llista dóna accés de lectura als usuaris no registrats a tots els components i instàncies. Com en el cas anterior, si desitgeu que els usuaris no registrats no puguin accedir a un determinat bloc, mòdul o funcionalitat, haureu de crear el permís que ho impedeixi i situar-lo abans d'aquesta línia.\nLa millor manera d'entendre com funcionen els permisos és analitzar a fons la taula predefinida a la maqueta. En aquesta mateixa pràctica hi teniu uns exemples que us poden ser molt útils per entendre com funcionen els permisos.\nFiltratge de permisos per grups\nUna característica molt pràctica dels permisos del Zikula és el filtratge per grups. Quan els membres d'un grup tenen problemes d'accés a un bloc o a un mòdul resulta molt útil aplicar un filtratge que mostri només els permisos que afecten aquest grup.\nAneu a la part superior dreta de la taula de permisos i localitzeu un menú desplegable amb el text Tots els grups.\nDesplegueu el menú i seleccioneu l'opció No registrats.\nCliqueu a Filtre.\nHeu obtingut una vista parcial de la taula de permisos on només apareixen els permisos que s'apliquen als usuaris que no han introduït un nom d'usuari/ària i una contrasenya vàlids, juntament amb el permís dels administradors, que està bloquejat. Els permisos que afecten a Tots els grups, també afecten als no registrats.\nPer tornar a la vista de tots els permisos de tots els grups cal seleccionar Tots els grups del desplegable de filtratge.\nAneu al menú desplegable, seleccioneu Tots els grups i feu clic a Filtre.\nEl filtratge és molt pràctic per veure quins permisos afecten a un determinat grup.\nExemple d'aplicació de permisos: Denegar l'accés d'un grup a un bloc\nInicialment, la intranet proporciona, a tots els grups, accés de lectura a gairebé tots els mòduls i blocs. Sovint interessa que un determinat col·lectiu no tingui accés a algun mòdul o bloc. L'exercici següent il·lustra com treure l'accés al bloc Qui hi ha? a l'alumnat, tot mantenint-lo per a la resta de grups.\nAneu a l'administració dels permisos (Administració | Usuaris | Permisos).\nFeu clic a l'enllaç Afegeix un permís nou ubicat just damunt la taula de permisos.\nDesprés de fer clic, aneu a la part inferior de la taula de permisos i comproveu que apareix una nova fila que es pot editar. El grup seleccionat és el No registrats, el component i la instància són .* i el nivell d'accés és Sense accés.\nModifiqueu el permís amb aquests valors:\nA la columna Grup, seleccioneu Alumnat.\nA la columna Component indiqueu Onlineblock::. Comproveu que aquest valor apareix a la taula de components i plantilles d'instància.\nA la columna Instància escriviu .* (això vol dir "totes les instàncies").\nAl Nivell de permís seleccioneu Sense accés.\nFeu clic a la icona de creació del permís (icona de color verd).\nEl permís que acabeu de crear està al final de la taula i, per tant, és el darrer que s'intentarà aplicar. Com que tots els usuaris de la intranet pertanyen al grup Usuaris i existeix un permís amb component i instància .* sobre aquest grup, a la pràctica, el permís que acabeu d'afegir, de moment, no fa res.\nObserveu la imatge. El permís amb ID 35 (el vostre pot tenir un ID diferent) és un subconjunt del permís amb ID 3. Això vol dir que tots els casos que contempla el permís amb ID 35 estan compresos, també, dins el permís amb ID 3. És així perquè tots els membres del grup Alumnat també ho són del grup Usuaris i, a més, el component .* és un comodí que significa "tots els components", cosa que inclou el component Onlineblock::.\nCom que el permís amb ID 3 està més amunt a la taula, s'aplicarà abans i com que inclou tots els casos afectats pel permís amb ID 35, sempre s'aplicarà el que digui el permís amb ID 3. En aquest punt, si entréssiu a la intranet amb un usuari/ària del grup Alumnat, seguiríeu veient el bloc.\nPer aconseguir aquest permís actuï, cal desplaçar-lo a una posició més amunt que el permís amb ID 3.\nArrossegueu el permís que acabeu de crear (feu-hi clic a damunt i, sense deixar de prémer el botó esquerre, moveu el ratolí) per deixar-lo just a sobre del permís amb ID 3:\nAra, com que el permís nou està més amunt a la taula, té preferència sobre l'altre. Comproveu que el permís nou està actuant correctament:\nSortiu de la intranet i entreu amb l'usuari/ària alum1. Des del bloc El meu rol podeu posar-vos en la pell de qualsevol usuari/ària, de manera que no és necessari sortir de la intranet i tornar-hi a entrar per fer comprovacions.\nDesplaceu-vos fins a la part inferior de la pàgina i comproveu que no apareix el bloc Qui hi ha?\nSi voleu tornar a la situació anterior només heu d'eliminar el permís que acabeu d'introduir. Per fer-ho, heu d'entrar a la intranet amb l'usuari/ària admin, accedir als permisos, clicar sobre la icona d'editar del permís i després sobre la icona d'eliminació d'aquest permís, ubicada a la columna Accions.\nRecordeu que l'ordre dels permisos és important. La posició dins la taula marca la preferència d'un permís sobre els altres.\nPermisos específics de les notícies\nEls permisos de les notícies es controlen mitjançant dos components: News:: i Categories::Category. El primer fa referència al mòdul de notícies, mentre que el segon afecta al sistema general de categories del Zikula (notícies, pàgines i qualsevol altre contingut que es pugi classificar en categories).\nEl permisos definits amb Categories::Category només afecten a les notícies si aquest mòdul té activat l'ús de categories a la configuració del mòdul (comportament predeterminat).\nA la configuració predeterminada dels permisos, cada grup està configurat per accedir només a algunes categories.\nGrups que hi poden accedir\n10001\t alumnat\t alumnat, professorat, direcció i famílies\n10002\t professorat\t professorat i direcció\n10003\t ampa\t direcció i famílies\n10004\t comunitat\t tots els grups excepte els no registrats\n10005\t informacions\t tots els grups inclosos els no registrats\n10006\t no registrats\t No registrats (usuaris que no han entrat)\nNivell de permís\nProfessorat\t Categories::Category\t (10001|10002):: Lectura\nDirecció\t Categories::Category (10001|10002|10003):: Lectura\nEditors\t Categories::Category :: Lectura\nAlumnat\t Categories::Category 10001:: Lectura\nFamílies\t Categories::Category (10001|10003):: Lectura\nUsuaris\t Categories::Category (10004|10005):: Lectura\nNo registrats\t Categories::Category 10006:: Lectura\nTots els grups\t Categories::Category :: Cap\nTots els grups\t Categories:: :: Lectura\nUsuaris\t .*\t .*\t Comentari\nNo registrats .* .* Lectura\nEl sistema de permisos és una eina molt versàtil, però també molt complexa, per això, el seu aprenentatge és lent. Amb l'experiència aprendreu a treballar-hi amb rapidesa i efectivitat.


MONTCADA POST...: L’ORFEÓ CATALÀ A MADRID…i…L’AIGUA DE MONTCADA.\nL’ORFEÓ CATALÀ A MADRID…i…L’AIGUA DE MONTCADA.\nCrec que no és cap exageració afirmar que la relació de Catalunya amb l’Estat Espanyol ha estat i és turmentosa i plena d'incomprensions. La història del nostre País així ens ho recorda. Qualsevol iniciativa política catalana, en general, té la mateixa resposta: NO.\nAvui he cregut oportú recordar-ne un exemple, dins dels molts que hi ha per escollir, i que com diria aquella dita popular: “le va como anillo al dedo”. Va succeir a l’any 1912 arran dels tres concerts(1) que va oferir l’Orfeó Català(2) al Teatre Reial de Madrid amb un èxit rotund que fins i tot va destacar la més recelosa premsa de la capital d’Espanya que no parava d'endegar campanyes contra les aspiracions polítiques catalanes que des de feia anys reclamaven més poder per auto governar-se.\nImatges : Logotip de l’Orfeó Català i del concert ofert a basílica de S. Joan de Laterà a Roma , any 1925.\nEl concert de l’Orfeó a Madrid cal incloure’l com un acte més dins de la política endegada des de Catalunya (3) amb la intenció de mostrar que la nostra realitat cultural, industrial i política fos coneguda arreu de la geografia espanyola. S’estava en aquells moments negociant la proposta de crear la Mancomunitat de Catalunya(4) , però un fet va fer perillar aquella “modesta” aspiració autonòmica. El va protagonitzar el setmanari satíric “Cu-Cut!”(5) que cansat d'escoltar els atacs contra Catalunya va aprofitar l’èxit de l’Orfeó per fer una portada que va titular : “La música amansa les feres”.\nAl peu de la portada es llegueix : Orfeu domesticant les feres\nJa us podeu imaginar el sidral que es va generar a Madrid, en lloc d’atacar el setmanari ho van fer contra Catalunya i els catalans . Va ser una reacció desmesurada i exageradament desproporcionada, es van pronunciar i escriure frases de tota mena, com:” ¿ Que quieren estos? “ , “España se rompe” , “ Cataluña es una región más de España “ etc, en són algunes de les més suaus que anaven seguides d’unes altres molt més amenaçadores com: “Hay que declarar el Estado de Excepcion” , “ Que se enteren de una vez quien manda en España “ , sense oblidar una de clàssica com era “ Si hay que bombardear , se hace” , etc.\nVaja! …salvant les distàncies , i si un, desprès de la multitudinària Manifestació del 11 de setembre d’enguany , es fixa com ha reaccionat la majoria de premsa, TV i ràdios espanyoles, pot afirmar sense equivocar-se , que segueix el mateix patró o “ modus operandi “de sempre i que poques coses han canviat malgrat el pas del temps .\nFoto de Lluis Millet quan tenia 32 anys. Va ser un bon propagadista de l'aigua de Montcada\nPer a finalitzar em referiré a una qüestió anecdòtica i casual però que per nosaltres, com a montcadencs, ens hauria d’omplir d’orgull. És el fet que pel mestre Lluis Millet i Pagès ( aleshores director de l’Orfeó Català ) sempre volia en qualsevol actuació de la coral no hi manques mai l’aigua de Montcada, era la seva preferida i mira per on es va emportar a l“històric” viatge a Madrid 12 garrafes grans de “Aigua de Montcada”(6) considerada per ell com la millor que existia. Especulant, mig en serio i mig en broma, i perquè no dir-ho? , potser caldria afegir que l’apreciat líquid fes que les veus dels cantants, aquell dia i sempre, sonessin tant bé\nAi! Déu meu!... parlant de la nostra ja llegendària aigua , algun dia ens hauríem de preguntar de qui és la culpa que avui a Montcada i Reixac no resti pràcticament cap font natural que ragi i si ho fa , que ho sigui d’aquella potable i rica aigua que durant segles ha estat un dels elements naturals i protagonista principal de la nostra identitat com a poble.\n1-Invitació feta per l’Associació Wagneriana de Madrid i de l’Orquestra Nacional de Espanya . Es van desplaçar a Madrid tres seccions de l’Orfeó Català ( nois, homes i dones)que junt amb els seus familiars formaven un conjunt de 380 persones.\n2-Fundat a l’any 1891 per Lluis Millet i Amadeu Vives . Segueix sent un orfeó capdavanter i un referent cultural fonamental dins del panorama musical català.\n3-En aquella època política la força majoritària a Catalunya era la Lliga Regionalista , coneguda popularment com la Lliga d’en Cambó. Ell i altres com Prat de la Riba van intentar “regenerar” la política espanyola dominada per aquella fraudulenta alternança de governs de signe conservador o liberal .\n4- La Mancomunitat de Catalunya va ser una institució que agrupà les quatre diputacions catalanes .Es va formar el 6 d’abril del 1914 . Les negociacions van començar el 1911 , el Congreso de Diputados la va aprovar però el Senado no ho va fer tancant la via legislativa .Finalment el govern espanyol que necessitava del suport parlamentari dels catalanistes , es va decidir per la via del Real Decreto que va signar el Rei Alfons XIII el 18 de desembre del 1913. Va realitzar en els pocs anys de la seva existència una important tasca , principalment en infraestructures viaries i ensenyament , fins que la Dictadura del Primo de Rivera la va “hivernar” l’any 1923 i clausurar l’any 1925 .\n5-¡Cu-Cut! Va ser un setmanari satíric barceloní que es va editar entre el 2 de gener de 1902 i el 25 d’abril de 1912 . Alineat políticament i financerament amb la Lliga Regionalista de Cambó . A l’esclatar l’escàndol que va originar la portada “ La música amansa les feres” , Francesc Cambó amb la intenció de calmar els alterats ànims dels cercles polítics madrilenys va decidir suspendre “cautelarment” l’edició fins a millors temps . El setmanari, tot i publicar alguns números més , va ser “el cap de turc” que va oferir amb la fi de seguir negociant les competències de la futura Mancomunitat de Catalunya .\n6- L’aigua de Montcada i la seva relació amb l’Orfeó Català .La Veu de Catalunya nº 4640, pàg 1 del 19 d’abril del 1912.\nPublicat per Scatano / Ricard Ramos Hora 12:04\nL’ORFEÓ CATALÀ A MADRID…i…L’AIGUA DE MONTCADA....


L’equip cerdà de cúrling Puigcerdà Mixed guanya el Trofeu Internacional Vila de Puigcerdà\nAquesta és la primera vegada que un equip local aconsegueix la victòria en el torneig puigcerdanenc. La 14a edició d’aquesta prova, que es va celebrar a la pista de gel del Club Poliesportiu Puigcerdà, va tenir una participació envejable, un gran nivell esportiu i una alta afluència de públic.\nLa revista Panxing va tenir el privilegi de participar en la darrera edició de la Catalunya Bike Race, una prova de mountain bike de primer nivell que durant quatre dies, entre el 26 i el 29 de setembre, va recórrer els millors camins i paratges de les rodalies de Puigcerdà.\nEn el compte enrere per a una nova temporada\nDesprés de deixar enrere un dels estius més secs i tòrrids dels darrers anys, i ja amb l’hivern a la cantonada, comencem el compte enrere per tornar a calçar-nos els esquís. Us donem 10 consells per començar amb bon peu la temporada 2019-2020.


> Cosmètica Natural>Cura Facial>Crema Hidratant Facial>Crema Hidratació Profunda Nº8 Natrium Chloratum - Schüssler - 75 ml\nCrema Hidratació Profunda Nº8 Natrium Chloratum\nLa fórmula hidratant de Natrium chloratum reposa la humitat perduda en les capes més profundes de l'epidermis. A l'estar combinada amb mantega de karité s'aconsegueix una absorció òptima sense engreixar la pell, de manera que pot ser utilitzada també en pells amb tendència acneica.\nAquesta crema conté el mineral responsable de regular el metabolisme hídric del cos, aporta humitat a pells deshidratades.\nEncara que és recomanada en tot tipus de pells, és una gran aliada en la cura de la pell mixta. També està recomanada en el tractament del ezcema.\nIngredients INCI: Aqua (Water) Butyrospermum parkii (Shea) ButterPrunus Armeniaca Kernel Oil (Apricot Oil) Cetearyl AlcoholCetearyl GlucosideGlycerinStearic AcidSorbitolSodium HyaluronateSimmondsia Chinensis (Jojoba) Seed OilPersea gratissima Oil (Avocado Oil) Cocos Nucifera (Coconut) OilArgania Spinosa Oil (Argan Oil) Theobroma cacau (Cocoa) Seed ButterSodium ClorideCitrus aurantifolia (Lime) OilTocopherolBeta-SitosterolSqualaneBenzyl AlcoholDehydroacetic Acid.


Llar Aleix: d’abril 2011\nSortida a l'Estany de Sant Maurici\nEl passat dissabte dia 8, un petit grup de valentes i valents vam dirigir-nos cap al Pirineu de Lleida. L'objectiu: arribar a l'estany Sant Maurici des de l'aparcament a l'entrada del parc nacional.\nBen d'hora vam sortir de Tàrrega amb les motxilles ben aprovisionades d'aigua, entrepans, fruita i galetes. 1ª parada: Tremp, on fem un cafè per acabar de despertar-nos. Alguns estan nerviosos, es pregunten si l'excursió serà massa llarga i dura... i si no estarien millor a dins del llit mandrejant!! Ja endinssats a la regió pirinenca fem una segona parada a Llavorsí, on alguns aprofiten per anar al lavabo mentres la resta observem un grup que es disposa a fer ràfting a les aigües braves de la Noguera Pallaresa.\nI finalment arribem al petit poblet de muntanya d'Espot, inici de l'estreta carretera que s'enfila cap al parc Nacional d'Aigüestortes i Estany de Sant Maurici. Preparem les motxilles, repartim l'aigua, ens empastifem de crema solar i amunt amunt que falta gent!!\nLa primera part del camí discorre per una pasarel·la adaptada per a minusvàlids, enmig d'una preciosa zona boscosa molt ombrívola on encara trobem les restes de nevades passades. Creuem un bonic pont sobre les aigües d'un torrent ben embrogit i sortim del bosc, ja amb les muntanyes ben nevades a l'horitzó, destacant al bell mig la silueta dels Encantats. Per prats bastant planers arribem a una ermita on el camí es redreça una mica i ens fa suar de valent. Xino-xano i cadascú al seu ritme i després d'una hora i dos quarts de bon caminar arribem a l'Estany de Sant Maurici. I gran sorpresa que ens enduem al veure'l tot glaçat!!\nA la vora del llac seiem a uns prats on gaudim d'un merescut dinar envoltats d'aquest majestuós paisatge. Ens refresquem una mica i és que ara la calor apreta de valent. Després de descansar una bona estona, fent fotos i gairebé sense dir res, embadalits pel paisatge de postal que tenim al voltant, desfem tranquilament el camí de pujada. Hora i mitja després tornem a ser a l'aparcament, qui més qui menys una mica cansats i ben torrats pel sol.\nDe camí cap a Tàrrega i pujant el port de Comiols, aprofitem per fer una parada a casa de la Neus J., al poble d'Isona, on ens van convidar a un generós i revitalitzant berenar amb galetes i beure. Moltes gràcies de part de tots i totes!\nEn fi...ha estat un experiència que ens ha agradat molt a tots i que esperem repetir ben aviat en una altre contrada de la nostra variada geografia!!\nParadeta de bon matí a Tremp\nEl grup abans de començar l'excursió.\nLa passarel·la d'entrada al parc.\nPetits problemes amb el gel...\nCreuant el torrent.\nCamí cap a Sant Maurici.\nEl grup a Sant Maurici.\nAl peu dels Encantats.\nLa superfície gelada de l'Estany de Sant Maurici.\nBonica postal retratada pel Josep A.\nEls participants d'aquesta excursió han estat: Javi i Ventura C., Neus J., Miriam M., Dani A., Jana R., Josep A., Àlex G. i Pilar M.\nPublicat per Ca n'Aleix a 9:58 1 comentaris\nEtiquetes de comentaris: 2011, Activitat Física, Cap de setmana, Sant Maurici\n"Experiència a l'Olivera", per Pilar Ll.\nJa fa uns mesos que realitzem conjuntament amb la cooperativa de l'Olivera un intercanvi durant els caps de setmana. És a dir, algú d'allà (sol o en parelles) ve a passar aquí a ca n'Aleix el cap de setmana i algú de nosaltres se'n va cap a la tranquil·litat de Vallbona de les Monges... L'experiència està resultant del tot positiva i molt satisfactòria per tots els qui ho han provat.\nAquest escrit és la experiència d'un de nosaltres:\n"El cap de setmana del 25 fins al 27 de març vam anar a l'Olivera, que és una residència com ca n'Aleix però més petita, la Neus J. i la Pilar Ll. El dia 25 per la tarda ens hi va portar l'Aicha. Dissabte 26 al matí l'hi vaig fer una entrevista a la Neus, vam jugar al parxís, vam mirar la televisió i vam sortir a donar un tomb pel poblet de Vallbona de les Monges.\nDiumenge 27 al matí vam anar al poble de Passanant, a la comarca veïna de la Conca de Barberà, on hi havia un mercat d'intercanvi de coses. Vam dinar allà i per la tarda vam anar al pis de la monitora on qui va voler va pendre un cafè. Cap allà a quarts de cinc, l'Òscar, un altre monitor ens va portar de retorn cap a ca n'Aleix i va recollir al Pere, un noi de l'Olivera que ha passat aquests dies a casa nostra.\nEns ho hem passar molt molt bé i tenim moltes ganes de tornar-hi!!"\nPilar Ll. i Àlex G.\nPublicat per Ca n'Aleix a 10:03 2 comentaris\nEtiquetes de comentaris: 2011, Activitats, Cap de setmana\nSortida cap de setmana\nEl proper dissabte i si continua aquest bon temps primaveral, alguns dels aleixos tenim intenció de fer una sortida a la muntanya. Concretament al parc nacional d'Aigüestortes i Estany de Sant Maurici. Serà tot un repte per nosaltres que esperem aconseguir, i així gaudir d'aquest esplèndid paisatge d'alta muntanya!!\nCristina M., Neus J., Miriam M., Àlex G.\nPublicat per Ca n'Aleix a 10:34 1 comentaris\nEtiquetes de comentaris: 2011, Cap de setmana


Carles Domènech, president d'AbilityPharma.\nPer Redacció TheNBP | 28 Dec 2020\nLa biotecnològica catalana ha completat la seva ronda de finançament amb la incorporació de la farmacèutica xinesa SciClone al seu capital, amb un compromís d'inversió de tres milions de dòlars.\nAbilityPharma, amb seu al Parc Tecnològic de Vallès, lidera una de les investigacions més prometedores a escala internacional per al tractament del càncer de pàncrees, que té la consideració de “malaltia òrfena”, ja que més enllà de la quimioteràpia no existeixen teràpies eficaces i segures. Per finançar les seves investigacions, la companyia presidida per Carles Domènech acaba de signar un acord d’inversió de tres milions de dòlars amb l’empresa xinesa SciClone Pharmaceuticals, que s’incorpora al seu accionariat com a soci industrial.\nLa col·laboració entre ambdues empreses ja es va iniciar el 2016, amb un acord de llicència per desenvolupar i comercialitzar a la Xina la molècula estrella d’AbilityPharma, batejada com ABTLO812. Es tracta d’un compost anticancerós innovador que es pren per via oral i que causa la mort de les cèl·lules canceroses mitjançant un procés anomenat autofàgia. Té poca toxicitat i potencia els efectes dels tractaments amb quimioteràpia. Aquesta molècula ja s’ha demostrat eficaç per al tractament de càncer de pulmó i d’endometri i ara el laboratori català està centrat en un assaig clínic en fase 2b que ja ha rebut l’autorització de la FDA nord-americana i de l’Agència Espanyola de Medicaments i Productes sanitaris (AEMPS).\nCoincidint amb l’inici d’aquest assaig, ara SciClone invertirà un milió de dòlars a AbilityPharma i es compromet a aportar dos milions a mesura que vagin produint-se fites en el desenvolupament de l’innovador fàrmac. “Estem molt contents d’haver arribat a aquest acord amb SciClone. Aquesta inversió representa un suport continu al nostre projecte i a l’empresa”, ha afirmat Domènech.\nL’entrada de l’empresa xinesa a l’accionariat d’Ability es produeix després que la biotecnològica hagi aconseguit captar el 2020 un total de 12,4 milions d’euros per finançar la seva recerca. A més de l’aportació de SciClone, aquesta xifra inclou dos milions d’euros captats a través d’una campanya de crowdfunding a la plataforma d’inversió col·lectiva Capital Cell, amb la participació de 686 inversors. En paral·lel, la FDA dels EUA va concedir a l’octubre una subvenció d’1,6 milions d’euros a aquest desenvolupament, que també ha rebut 5,2 milions d’euros del Programa Horizon 2020 de la Unió Europea.\nIntercontinental i Hilton obriran hotels al costat dels recintes de Fira de Barcelona\nLes dues cadenes hoteleres internacionals confien en la recuperació de...


Principi d'acord per posar fi a la vaga del metro\nTMB accepta una nova proposta de Treball i el comitè d'empresa la sotmetrà a votació de l'assemblea entre dimecres i dijous\n4 min. Barcelona 25/07/2017 00:00\n651x366 Un vagó de metro ple en la dotzena jornada de vaga del metro de Barcelona / CÈLIA ATSET Un vagó de metro ple en la dotzena jornada de vaga del metro de Barcelona / CÈLIA ATSET\nLa tensa negociació entre els representants dels treballadors del metro i TMB ha entrat en un punt d’inflexió. El departament de Treball, que fa de mediador entre les dues parts, va anunciar ahir a la nit que TMB havia acceptat finalment una nova proposta de la Generalitat “treballada intensament durant les dues últimes setmanes amb el comitè de vaga”. Al seu torn, els treballadors accepten portar-la a l’assemblea perquè sigui la plantilla qui la voti. Aquesta votació es farà dijous.\nAmb el preacord, l’empresa es compromet a no allargar els serveis externalitzats una vegada acabin els contractes, es manté la jubilació parcial, hi haurà reduccions de jornada per als treballadors amb fills o familiars dependents i els empleats amb contractes a temps parcial tindran l’opció d’accedir a contractes a temps complet. Si s’accepta la proposta, que inclou les peticions que els treballadors havien fet les últimes setmanes a la mediació amb Treball, la vigència del conveni laboral s’allargaria fins al 31 de desembre del 2019.\nDotze dilluns de turment\nAquest canvi de rumb arriba després de dues reunions simultànies, en sales separades, que representants de Treball van mantenir ahir tota la tarda amb els dos equips negociadors. A les files de l’equip de TMB s’estrenaven el gerent de l’Ajuntament, Jordi Martí –exregidor del PSC–, i el coordinador de serveis metropolitans de l’Àrea Metropolitana de Barcelona, Eduard Saurina, que es van afegir dijous al grup encapçalat per la regidora Mercedes Vidal, presidenta de TMB, que fa mesos que intenta arribar a un acord sense èxit.\nAbans d’arribar al principi d’acord –que demà es votarà en algunes sectorials de la plantilla i dijous en dues assemblees, una al matí i l’altra a la tarda– hi ha hagut dotze dilluns de vaga, dotze dilluns de turment per als usuaris, l’últim dels quals –de moment– va ser ahir.\nQuan hi ha vaga, en les hores punta dels dilluns només circulen quatre de cada deu trens. Alguns usuaris no tenen alternativa i porten una dotzena de setmanes creuant els dits quan miren les pantalles informatives del metro per anar a treballar. Tots han de sortir abans de casa: amb un temps afegit que pot anat dels 10 minuts als tres quarts d’hora. O, si la feina els ho permet, recuperen el retard quan han de plegar. “Em resigno”, explicava ahir l’Olga, que des de fa tres mesos ha d’allargar la jornada laboral del primer dia de la setmana.\n“Els dilluns, els que anem amb metro arribem a la feina irritats”, assegurava en Rafael, que va de Terrassa a Barcelona amb tren amb mitja hora d’antelació i que s’estima més esperar uns quants minuts a la parada de plaça Catalunya abans que agafar un autobús. Més que per la pèrdua de temps, ell està molest per les aglomeracions i la calor. A més, creu que la concentració de viatgers facilita els robatoris: més d’un company seu s’ha quedat sense mòbil. Pel que fa a l’alta temperatura, assegurava amb ironia que creu que hi ha “una vaga encoberta de l’aire condicionat”.\nLa Victòria ha de fer dos canvis de línia i per això els dilluns va amb tres quarts d’hora de marge. “Encara seria pitjor una altra combinació”, ja que no ha sabut trobar una alternativa malgrat que la veu en off del metro ho recomana. En canvi, el Joan Pere ha pactat amb la feina que entra mitja hora més tard per la dificultat de trobar una altra combinació, tenint en compte que ve des de Mataró amb tren.\n“Els dilluns es repeteix la mateixa història”, lamentava ahir en David, que posa el despertador mitja hora abans per anar de Vallcarca a Glòries: si anés amb bus encara trigaria més. Sobre els motius de la protesta, entén les reivindicacions però ahir al matí apostava per un arbitratge forçós. D’altres suggerien que els treballadors facin una vaga a la japonesa: en lloc de reduir la circulació de trens, que passin més combois a les hores punta.\n"Els dilluns arribem a la feina irritats per culpa de la vaga del metro"\nPisarello: "Només cal una mica de voluntat de totes les parts per acabar amb la vaga del metro"\nEl metro és el transport metropolità que guanya més viatgers fins al juny\nL'oposició en bloc demana la dimissió de Mercedes Vidal\nColau posa el gerent de l'Ajuntament a negociar amb els sindicats per acabar amb la vaga del metro


Com utilitzar endolls de Armènia a Santa Llúcia (illes Winward)\nConnectors, preses de corrent, adaptadors i altra informació necessària per viatjar des de Armènia a Santa Llúcia (illes Winward) en aquesta pàgina. Si voleu un informe per a altres països, torneu a iniciar l’ assistent per trobar a adaptadors elèctrics per al vostre viatge aquí .\nLa tensió no és exacta, però la diferència sol ser tolerable pels dispositius elèctrics. És molt segur connectar el vostre aparell elèctric de Armènia a Santa Llúcia (illes Winward) sense un adaptador de tensió. Si teniu algun problema amb un dispositiu especial, és a dir, un dispositiu mèdic, probablement voldreu demanar més ajuda professional.


ERC retreu a Xavier Cima que no votés prohibir el «fracking» | NacióRipollès\nERC retreu a Xavier Cima que no votés prohibir el «fracking»\nEl flamant diputat ripollès assegura que treballa per convèncer la resta de CiU que no és una bona tècnica\nper Redacció, 2 de maig de 2013 a les 13:28 |\nEls republicans amb samarretes «antifracking». Foto: ERC Ripollès\nERC no baixa la guàrdia contra el fracking . Els republicans van aprofitar el darrer ple per retreure a Xavier Cima –i per extensió a la resta de CiU- que al Parlament votessin en contra de prohibir aquesta tècnica d'extracció d'hidrocarburs. Habillats amb les samarretes grogues, els regidors d'ERC van denunciar que la coalició nacionalista vota en un sentit al territori i en el contrari als parlaments.\nXavier Cima va viure aquest dimarts el seu primer ple municipal des de que ha assumit l'acta de diputat. Tot i les felicitacions inicials, ERC va aprofitar aquesta circumstància per denunciar que tot i haver votat en contra del fracking a les institucions de la comarca després no ho havia fet al Parlament. “No ser coherents afavoreix la desafecció política” va assegurar Teresa Jordà que va assegurar que la decisió de CiU “no s'havia entès al Parlament”.\nEl flamant diputat ripollès va reiterar que “està totalment en contra del fracking ”. Tanmateix, va defensar el seu vot per la lògica del funcionament dels grups parlamentaris. “Tenim 50 diputats i les decisions es prenen per majoria” va argumentar. Tot i així, va assegurar que treballa per convèncer la resta de representants de la coalició per tal que assumeixin que la fracturació hidràulica és una tècnica perjudicial i que, al mateix temps, cal apostar per un model energètic diferent.\nJordi Munell, que va recordar que com a alcalde ha signat el Compromís d'Orís contra el fracking , va treure la pols al Diari Oficial de la Generalitat (DOGC) per assenyalar que els anys 2004 i 2005 el tripartit va autoritzar un projecte similar d'investigació d'hidrocarburs. Aleshores, amb ICV al capdavant de la conselleria de Medi Ambient, fins i tot es va donar llum verd al pla de treball presentat per CEPSA (un tràmit que precisament ha encallat el projecte de Teredo Oils).\nPolítica, CiU, Teresa Jordà, ERC, Xavier Cima, fracking\nPer Anònim el 6 de maig de 2013 a les 11:25\nsón tots fets de la mateixa pasta. Deuen estar molt fotuts que no es tapin les vergonyes ara...\nPer Angel el 4 de maig de 2013 a les 09:03\ni què va votar ERC al Parlament el 2006 quan varen concedir la declaració d'impacte ambiental a la petroliera Cepsa per que estudiés precisament la mateixa zona ? fins i tot la Generalitat va declarar a la premsa que seria co-partícep de l'explotació !!! el mateix Govern Montilla-Carod Rovira !!! no sé realment qui fa més demagògia si en Cima o la Jordà ?\nFlamant sou de la Jordà\nPer Anònim el 3 de maig de 2013 a les 22:56\nJordà renuncia al sou de regidora com ha fet en Cima i menys propaganda absurda, tots sabem que el fracking no s'atura per les vostres samarretes grogues ni la vostra pantomima. Que no nos engañen que nos digan la verdad. ( Palabra )\nPer Anònim el 3 de maig de 2013 a les 12:57\nflamant diputat? hahahahahahaha.... Serà flamant botifler....\nPer Anònim el 3 de maig de 2013 a les 10:40\nCom sempre jugant a la puta i a la Ramoneta, i a sobre el flamant diputat va, i ho fa a la primera de canvi. No anem bé, no anem gens bé.\nPer Barrufet el 3 de maig de 2013 a les 08:09\nSi ni els del territori ens defensen tenim un problema gros!! Ànims a la gent d'ERC per seguir marcant aquesta colla de trepes!!!\nPer Anònim el 2 de maig de 2013 a les 15:50\nCima estar al parlament per apretar el botó i parar la mà. Ja ho va dir ell mateix al ple: Voto el que decideix el grup de CiU. Nano que representes el territori !!!\nPer Anònim el 2 de maig de 2013 a les 15:34\nCIMA dimissó! Prou polítics botiflers. Aquest ha tardat menys d'un mès a abandonar el seu poble. VERGONYA.\nPer Ciutadà S el 2 de maig de 2013 a les 14:26\nQuan la questió no és Fracking si, Fracking no, prima el pujar a l´escalafó d´un partit. Ho hem vist desde fà un pilot d´anys. Desde el tema del tren, passant per el tunel de Terradellas, els colectors del polígon, la variant del carrer progres.... O sigui: Votar una cosa per l´interes municipal, i una altra. No és nou, ni hà de sorprende a ningú. Es la política de CiU. La lliga. Sí, la de Cambó. Np ha canviat en 80 anys.


El nucli antic de Pals és un dels complexos medievals més ben conservats de Catalunya. Es troba ubicat a dalt d'un cim, que ja des de baix al poble hi podem distingir la muralla i la torre de les hores.\nEls primers indicis que es tenen de Pals daten del segle IX, en plena època medieval. Els edificis que destaquem són la torre de les hores, des d'on podeu tenir unes vistes immillorables, l'església de Sant Pere i el mirador Josep Pla des d'on podeu veure els camps de l'Empordà i les illes Medes. .\nUs podeu deixar perdre pels carrers empedrats del nucli antic, que us transportaran directament a l'època medieval i descobrir cada racó, tant de dia com de nit. Us sorprendrà l'encant d'un poble que any rere any es converteix en una visita indispensable pels que visiten l'Empordà.\nEl seu nom prové del llati "palus" que significa aiguamoll, perquè antigament era un municipi que es trobava envoltat de zones pantanoses.\nActualment per poder gaudir de la fauna i flora autòctona de la zona podeu visitar les basses d'en Coll, ubicat entre els Masos de Pals i la Platja.\nUn espai protegit, inclòs en el Parc Natural del Montgrí, les Illes Medes i el Baix Ter. És una zona d'aiguamoll i dunes, que va desde la platja fins als camps on es planta el conegut arròs de Pals. Molt recomanat fer-hi una ruta en bici o a peu.\nPer acabar hi ha la Platja de Pals, caracteritzada per la seva llarga extensió, es converteix en una platja ideal per poder gaudir amb la família o amics. Amb unes vistes panoràmiques a tot el nostre entorn, podeu escollir qualsevol de les activitats que s'hi porten a terme, windsurf, voley...o senzillament passar una bona estona en una de les millors platges de la zona.


En quant a Bestard\nCalzados Bestard és una empresa familiar en el millor sentit de la paraula. Des del petit taller que el nostre avi va fundar el 1940, hem crescut i evolucionat fins a convertir-nos en una empresa consolidada i reconeguda, tant a Espanya com a nivell internacional. Als nostres orígens vam començar a fabricar calçat per a home i a la dècada dels 70 ens vam especialitzar en calçat de muntanya. Actualment venem a més de 30 països de tot el món.\nEstem molt orgullosos d’haver arribat on som avui, però mai no hem perdut aquesta sensació d’estar amb la família, de ser un equip fortament unit per l’entusiasme i la satisfacció de poder treballar junts en alguna cosa. que ens agrada a tots: perfeccionar i fer una bota de muntanya cada vegada millor, una bota que t’agradi tant com a nosaltres.\nA aquesta petita família que som, també tenim la gran sort de poder afegir la gran família de la qual formen part totes les persones amb qui tenim el privilegi de treballar: els nostres companys de feina, els nostres proveïdors, els nostres assessors experts, les expedicions d’alpinisme que surten amb les nostres botes, els nostres clients i gent com tu: tots els amants de la natura i els productes tècnics d’alta qualitat, gent il·lusionada, interessada, curiosa i amb ganes d’arribar cada vegada més alt cims.\nBestard es va fundar el 1940 a la petita ciutat de Lloseta, a l'illa de Mallorca, on encara mantenim la nostra fàbrica i bona part de la producció. Situat al peu de la serra de Tramuntana, LLoseta sempre ha estat, com altres poblacions de la zona, un municipi amb molta activitat en la fabricació artesanal de calçat d’alta qualitat. Al llarg dels anys, moltes fàbriques han anat tancant i avui, malauradament, només queden poques fàbriques actives. Ja fa 20 anys, quan la indústria europea de les botes de muntanya va començar a traslladar-se a països amb salaris més baixos, vam prendre una ferma decisió de continuar treballant aquí a la nostra pròpia fàbrica ... per passió i orgull de poder seguir la nostra manera de fent negocis. treballar aquí a la nostra pròpia terra, amb la gent i les famílies que han estat amb nosaltres per sempre, i així mantenir l’esperit d’una empresa familiar arrelada aquí, a Mallorca. També ens encanta l’entorn de la nostra fàbrica per les moltes possibilitats que ofereix la muntanya i les activitats a l’aire lliure. Aquí, a la Serra de Tramuntana, tant nosaltres com els nostres provadors, amics i usuaris, ens trobem a un pas de llocs excel·lents per fer senderisme, senderisme, escalada, descens de barrancs, trail-running, bicicleta de muntanya, coaster, espeleologia, etc. .\nArribar on som avui no sempre ha estat fàcil, però des del primer dia hem estat fidels a una filosofia molt clara i senzilla, una filosofia que potser és l’herència més valuosa dels nostres pares i avis:\nFeu sempre botes amb la màxima qualitat i tecnologia possible.\nCombineu el coneixement i la qualitat de la fabricació tradicional amb la incorporació constant dels últims avenços en dissenys i materials.\nConcentreu-vos en allò que sabem fer bé i millorant sempre, tenint en compte tots els consells que rebem de totes les persones que fan servir les nostres botes.\nSigues obert, flexible i treballa en equip amb els nostres distribuïdors, agents comercials, proveïdors i experts.\nMantingueu sempre els peus a terra (en tots els sentits de la paraula!) i seguiu fabricant les botes que ens agrada portar.\nAixí creixem, guanyant-nos la vostra confiança durant més de 80 anys, i esperem continuar així durant almenys 80 anys més.\nGràcies per confiar en Bestard Mountain Boots.\nInscrita al Registre Mercantil de Mallorca, Volum 407, Full núm. PM-16010, foli 50, 4t inscripció.


30. L’escenari obert per la covid-19: la Unió Europea | Acció per la República\nInici » El diari del confinament » 30. L’escenari obert per la…\n30. L’escenari obert per la covid-19: la Unió Europea\nSerà la Unió Europea finalment una oportunitat per al projecte català? Hi ha prou indicis que la resposta a la pandèmia de la covid-19 i la crítica d’Angela Merkel als estats-nació estan modificant sensiblement l’escenari.\nTot i ser l’euro un dels principals èxits de la Unió Europea (UE), la crisi iniciada el 2008 va posar de manifest les febleses de la moneda per culpa d’una arquitectura financera i fiscal incompleta i deficient. També va evidenciar reticències cada cop més fortes de molts estats a cedir més sobirania a la UE i avançar en la seva integració, és a dir, avançar en la seva articulació federal.\nAquesta incapacitat d’avançar en els àmbits fiscal i polític ha portat la UE a la paràlisi dels darrers anys. Cap d’aquests problemes no s’ha resolt encara i, en canvi, s’han fet més evidents les profundes discrepàncies entre els estats “del nord” i els “del sud”; també les grans diferències en la cultura política i de gestió econòmica d’uns i altres. La UE sembla estar en un punt crític de la seva curta història i la nova crisi econòmica que vivim, a conseqüència de l’emergència sanitària, ho ha fet ben palès: o avança en la seva articulació federal o es pot acabar desfent.\nLa iniciativa franco-alemanya anunciada el 18 de maig (500.000 MEUR per impulsar un nou model econòmic europeu) i la posterior assumpció de la proposta per part de la Comissió Europea (afegint-hi 250.000 MEUR més en forma de crèdits), indiquen que ara, a diferència del 2008, hi ha voluntat d’actuar i de fer-ho ben aviat. És a dir, la UE ha decidit avançar.\nDurant la crisi del 2008 la resposta va ser rescatar els països que van fer fallida, amb dures condicions d’austeritat econòmica i de molt males maneres com en el cas de Grècia. La resposta que s’està preparant ara i que s’aprovaria a la reunió del Consell d’Europa del 19 de juny, va molt més enllà d’ajudar els països més colpits per la pandèmia, amb crèdits o subvencions puntuals, i té tot l’aspecte de ser, potencialment, un pla per al rellançament econòmic i polític de la Unió Europea.\nS’està parlant d’incrementar el pressupost de la UE fins al 2% del PIB, la qual cosa vol dir pràcticament doblar-lo, atorgant una gran capacitat d’intervenció a la Comissió durant els propers set anys (2021-2027). Intervenció orientada, precisament, a reorientar l’economia europea cap a la sostenibilitat (el Green Deal), la transformació digital, l’autosuficiència en els sectors estratègics (per no haver d’anar a comprar les mascaretes i els respiradors a la Xina, per entendre’ns), la recerca i la innovació.\nAquest rellançament econòmic de la UE és, de fet, a caixa o faixa, perquè l’alternativa és la dependència energètica de Rússia, la dependència comercial dels Estats Units i la venda dels principals actius econòmics a la Xina, que ja s’encarregaria de vendre’ns tot el que hem deixat de produir. Simplificant-ho molt, si el pla de crear un nou model econòmic europeu en els propers set anys fracassés, potser ens veuríem abocats a escollir entre ser, en el fons, una colònia nord-americana o xinesa. No gaire engrescador, certament.\nPerquè no hem d’oblidar que, mentre la UE estava encallada i entortolligada amb els interessos nacionals dels estats membres, els canvis geopolítics han desplaçat el centre del món cap a l’est, incrementant els pes específic i polític dels països asiàtics, en detriment d’Europa. Això ha fet ressorgir la Xina com la gran potència econòmica i comercial que va ser durant els segles XI a XVIII. Avui, en dura pugna comercial i política amb els Estats Units. I Europa podria ser una bona peça a disputar-se en aquesta lluita.\nPerò aquest rellançament econòmic de la UE no s’aconseguirà només amb més pressupost. Cal acompanyar-lo de canvis estructurals en matèria fiscal i dotar la Comissió de capacitat fiscal pròpia, i això només es pot fer reduint la sobirania fiscals dels estats membres. I això no és qualsevol cosa! D’altra banda, la gran quantitat de recursos financers que la UE haurà de manllevar dels mercats obligarà a una gestió molt eficient d’aquests recursos per garantir-ne el retorn. Dit d’una altra manera, i en base a la llarga experiència acumulada pels socis europeus, aquests recursos no es poden deixar en mans de l’estat espanyol.\nSi la Comissió Europea assumeix una gran part del deute futur, perquè alguns estats del sud estan colgats en el seu propi deute, que ha assolit proporcions astronòmiques i els situa a un pas de la fallida; i si la Comissió Europea té unes línies i uns programes d’inversió clarament definits i no pot, ni vol, utilizar els estats –especialment els grans estats— com a vehicle per dur a terme aquestes inversions, de les quals no vol ni pot perdre el control, aleshores és raonable pensar que la Comissió canalitzarà directament aquestes inversions cap les regions i els sectors que millor els puguin aprofitar per desenvolupar aquest nou model econòmic europeu i en farà, també directament, el control.\nQuan Angela Merkel deia, fa pocs dies, que els vells estats-nació no tenen futur, potser estava anunciant aquest pas endavant en sentit federal de la UE —i ho feia en presència de Macron, n’oublier pas!—: els vells estats hi perdran sobirania per dalt (fiscalitat i capacitat de decisió estratègica) i també per baix, ja que les regions i els estats petits poden fer una millor gestió d’aquestes inversions. D’això també se’n diu “una pinça”.\nAquest ambiciós pla de reforma i rellançament econòmic, on s’incrementa el poder dels òrgans “federals” de la Unió, no es pot fer amb els raquítics mecanismes de control democràtic que tenim avui a la Unió Europea i l’escassa veu que té la ciutadania. Les reformes polítiques són imprescindibles per fer viable i creïble aquest nou model, però ara per ara encara no hem sentit cap proposta sobre l’Europa de les nacions, de les ciutats i dels ciutadans.\nNo es tracta de salvar només l’economia, cal defensar sobretot la democràcia. Davant els models autoritaris que volen globalitzar-se al món, la UE és encara un dels projectes polítics més interessants i un element cabdal per a la defensa dels valors democràtics i republicans. El sistema judicial europeu, per exemple, continua sent garantia d’imparcialitat i unitat de criteri en aquells països que van ser el bressol de la UE i que mantenen el sistema judicial allunyat dels poders executiu i legislatiu. Un fet absolutament transcendental per a la bona salut d’una democràcia i que esdevé especialment important en el cas català i, en general, per a tots els ciutadans que viuen en països que no han tingut mai una veritable separació de poders.\nLa presidència semestral del Consell d’Europa a càrrec d’Alemanya (juliol 2020) pot servir per accelerar el pla de rellançament i avançar en l’articulació federal d’Europa. Seran canvis molt importants per a la UE, que haurà de superar tota mena d’obstacles i entrebancs, interns i externs. En aquest context, Catalunya ha de tornar a explicar a la Comissió i al Consell que nosaltres apostem per aquesta Europa federal i democràtica, on volem tenir el nostre propi lloc i que tenim la capacitat de ser un soci actiu en la seva construcció.\nAra, més que abans, Catalunya pot tenir la seva gran oportunitat.


Quin exregidor d’ERC de Barcelona és contrari a feminitzar el llenguatge? - El triangle\nTuit d'Agustí Soler contra el llenguatge feminista de la CUP\nAgustí Soler i Regàs. Tot i haver nascut a Mataró va ser elegit regidor de l’Ajuntament de Barcelona el 1995 en representació d’Esquerra Republicana de Catalunya i es va encarregar de l'àrea de Drets Civils. Soler va mostrar la seva discrepància amb el text d’un tuit de la CUP que animava a participar en la manifestació a favor del dret a l’autodeterminació de Catalunya que tindrà lloc el proper dissabte. El tuit de la CUP Països Catalans deia: “16M. Recordeu! En una setmana som a Madrid amb companyes d’arreu dels pobles de l’estat dient #AutodeterminacióNoÉsDelicte”.\nL’ex-regidor d’ERC va replicar escrivint: “Als companys no els voldreu? Expliqueu-me això del ‘companyes’ perquè, sincerament, no ho entenc. O potser és que s’està inventant una nova llengua? Sempre és bo saber-ho. Gràcies!”. Un tuitaire, Aleix Pellicer, va picar-li el crostó: “Senyor, és una manera de reivindicar el sexisme del llenguatge. No s’atabali que la seva masculinitat està sana i estàlvia”. I Soler va saltar, enfadat: “No fotem! No confonguem naps amb cols si us plau. Pregunteu a una filòloga com la M.Carme Junyent i us ho aclarirà. No té res a veure amb el sexisme aquesta pretesa moda. Em sap greu però és infantil. Salut!”.\nAgustí Soler, que va néixer el 1946, va ser president de la Federació Catalana d’ONG pels Drets Humans i es defineix com a “lluitador polític des de la clandestinitat, ha estat sempre a primera línia del debat i de l'acció política (des de les F.S.F, els anys 60, fins al PRC, passant pel BEAN, ERC, el PI o l'ANC) experiència que l'ha portat a adoptar aquella vella divisa impulsada pel gran patriota català Joan Ballester i Canals: Entre tots ho farem tot”. A Agustí Soler no li agradaria gens que aquesta dita canviés a "Entre totes ho farem tot".\nPrevAïllar VOX o encararlo


El Gordo de la Primitiva deixa un premi de 19 milions d'euros a Gijón\nBarcelona. Dilluns, 5 d'abril de 2021. 10:38\nActualitzat Dilluns, 5 d'abril de 2021. 10:38\nEl Gordo de la Primitiva d'aquest diumenge deixa un premi de 19 milions d'euros a Gijón (Astúries) i un premi molt gran a Madrid.\nCombinació guanyadora del Gordo de la Primitiva\nLa combinació guanyadora del sorteig del Gordo de la Primitiva celebrat aquest diumenge, 4 d'abril de 2021, ha estat formada pels números 18, 25, 43, 44 i 52. El número clau (reintegrament) ha estat el 5. La recaptació del sorteig ha ascendit a 4.313.392,50 euros.\nPremi de 19 milions d'euros a Gijón\nDe primera categoria (cinc encerts més complementari) existeix una butlleta encertant que ha estat validada a l'Administració de Loteries Número 3 de Gijón (Astúries), situada al carrer Río de Oro 8, i que ha estat premiat amb 19.246.473,59 euros.\nDe segona categoria (cinc encerts) existeix una butlleta encertant que ha estat validada a l'Administració de Loteries numero 473 de Madrid, situada en el centre comercial Arturo Soria Plaza. El seu propietari s'emporta un premi de 192.766,29 euros.\nPot de 5 milions d'euros\nEn el proper sorteig del Gordo de la Primitiva, que se celebrarà el diumenge 11 d'abril, es posarà en joc un fons garantit de 5 milions d'euros pels encertants de primera categoria.\nEl Gordo de la Primitiva deixa un premi de més de 19 milions d'euros a Gijón (Astúries) / Loterías y Apuestas del Estado\nLa Primitiva deixa 63 milions d'euros a Santander\nAquesta Setmana Santa, la Primitiva també ha deixat un premi enorme: en el sorteig del dissabte, un únic encertant de primera categoria que va validar la seva butlleta a Santander (Cantàbria) es va emportar un premi de més de 63 milions d'euros.


El centre s’ha endut el premi a la millor actuació singular per Fondarella, Flora i Fauna\nescola fondarella natura minyons-urgell escola verda\nL’escola Minyons d’Urgell de Fondarella ha estat una de les premiades dins del Premi Escoles Verdes 2020, que enguany s’ha repartit entre escoles i instituts de les comarques del Pla d’Urgell, el Vallès Oriental, la Garrotxa i la Selva. El certamen s’ha celebrat en el marc de la XVII Trobada d’Escoles Verdes, celebrada de forma virtual i presidida pels consellers Damià Calvet i Josep Bargalló.\nEl projecte Fondarella, Flora i Fauna ha sigut seleccionat com la millor actuació singular dins o fora del centre educatiu per part del jurat. Aquest ha volgut destacar el fet que és una iniciativa que, vinculada al currículum, fa que l’alumnat se’n pugui sentir protagonista i la faci arriba fora de l’àmbit escolar. També s’ha valorat molt positivament que l’actuació s’hagi pogut mantenir i adaptar durant el confinament i que el resultat comunicatiu sigui molt atractiu i de molta qualitat.\nFondarella Flora i Fauna s'ha realitzat a través d'eines de geolocalització i ha consistit a recollir durant el curs tot un seguit d'informació sobre la fauna i la flora del terme municipal. El projecte, que comptava amb el suport de l'Ajuntament, ha permès als escolars identificar i reconèixer els arbres i els animals de l'entorn, i prendre consciència de la importància de cuidar i protegir el medi natural.\nCal recordar que aquest mateix projecte va aconseguir fa uns mesos el primer premi del concurs Student Awards 2020 en la categoria de primària, uns guardons que lliura l'organització del Mobile World Capital Barcelona en col·laboració amb la Generalitat de Catalunya, l'Ajuntament de Barcelona i l'empresa GSMA.


Un dels millors Seat - Diari de Girona\nUn dels millors Seat\nEl so del 2.0 TDI de l'Exeo Ecomotive és diferent, una mica més esmorteït, i el motor empeny bé en qualsevol revolució\njoan rossinyol 13.01.2013 | 14:43\nAmb l´Exeo ST, Seat ha recuperat un segment de mercat en què la marca tradicionalment sempre havia tingut algun model en catàleg. I ha recuperat també el prestigi de poder oferir al públic un vehicle d´alt nivell des de tots els punts de vista. De fet, a l´Exeo li passa el mateix que a altres automòbils semblants: que la versió familiar resulta estèticament molt més atractiva que no pas la berlina de la qual deriva. I fa uns mesos el ventall de possibilitats de tria ha augmentat amb la incorporació a la gamma d´una variant Ecomotive, que és el nom amb què Seat bateja les versions de baix consum de la gamma.\nEls enginyers de Seat han introduït un seguit de modificacions importants en l´Exeo per poder aconseguir una mitjana de consum ben continguda. D´entrada, un d´aquests canvis, que ja es percep visualment, és l´alçada de la carrosseria, rebaixada per millorar l´aerodinàmica. L´Exeo Ecomotive també munta uns pneumàtics específics de baixa fricció que minimitzen la resistència al rodatge, únicament disponibles amb llantes de 16 polzades. La pressió de les rodes també s´ha augmentat (0,3 bars), tant al davant com al darrere, amb l´objectiu de contribuir a millorar el consum i allargar la vida de les rodes.\nPel que fa a la mecànica, l´Exeo Ecomotive incorpora de sèrie l´eficaç dispositiu Start/Stop, que s´encarrega de parar el motor automàticament quan el vehicle s´atura (el sistema s´activa quan detecta que el cotxe ja ha circulat uns quatre segons a una velocitat mínima de 3 km/h) i el torna a engegar quan el conductor vol tornar a reprendre la marxa.\nEl propulsor també inclou un sistema de recuperació de l´energia que permet aprofitar l´energia procedent de l´alternador quan deixem anar el peu de l´accelerador o trepitgem el fre. Com el seu propi nom indica, aquest sistema recupera energia, la qual cosa serveix per augmentar o mantenir la càrrega de la bateria i al mateix temps alliberar de feina el motor, cosa que incideix directament en una reducció del consum de combustible.\nUn habitacle de primera<7strong>\nPujar a l´Exeo significa entrar en una atmosfera de confort pròpia de vehicle de primera categoria. Els impecables acabats que ac- tualment ofereix Seat tenen, en l´Exeo ST, un plus afegit gràcies al tacte dels materials de revestiment. L´Exeo ST no pot ocultar el seu origen A4, i, de fet, és la presència del preciós volant (amb el segell inequívoc de la marca de Martorell) el que ens fa adonar que som al volant del Seat. La part menys positiva d´aquesta herència Audi és l´espai disponible per als ocupants de les places del darrere, un apartat que els dissenyadors de Seat han millorat guanyant alguns centímetres per a les cames.\nLa posició de conducció agradarà molt a aquells conductors que s´estimen més anar asseguts a prop de terra i percebre amb claredat les reaccions del cotxe. Els seients d´aquest Exeo ens han semblat magnífics des de tots els punts de vista possibles: són molt còmodes, tenen un grau de duresa perfecte i ofereixen una bona subjecció lateral. A més a més, disposen de regulació elèctrica i permeten adaptar-se a la majoria d´estatures.\nEl so del 2.0 TDI de l´Exeo Ecomotive és diferent, una mica més esmorteït, i el motor empeny bé en tota la gamma de revolucions. Si volem contundència, només caldrà que trepitgem amb decisió l´accelerador. La relació del canvi, clarament orientada a buscar un bon consum, ens permet circular a 120 km/h amb el motor girant per sota de 2.000 voltes en sisena.\nEl comportament és exquisit. L´Exeo ST reacciona amb gran agilitat a les ordres del volant i té una estabilitat indiscutible, gràcies a uns amortidors enèrgics però al mateix temps confortables. Sens dubte, una versió molt recomanable.


Èxit total en una Nit de l'Emprenedoria carregada d'humor i projectes trencadors - GENTIC\nÈxit total en una Nit de l’Emprenedoria carregada d’humor i projectes trencadors\nEscrit per Comunicació GENTIC al novembre 30, 2018 . Publicat en ActualTIC GENTIC, Tota l'actualitat.\nGran assistència en la Nit de l’Emprenedoria 2018, conduïda per l’actor Pep Plaza.\nUn any més, GENTIC ha format part del jurat dels premis CREATIC, entregats durant la gala.\nL’auditori del Tecnocampus s’omplia de gom a gom el passat dimecres 28 de novembre. Un any més, Tecnocampus i Ajuntament de Mataró organitzaven la Nit de l’emprenedoria 2018. L’esdeveniment tenia l’objectiu de fomentar les relacions i la cooperació empresarial, reconèixer les iniciatives emprenedores i premiar la responsabilitat social de les organitzacions. El plat fort de la nit va ser l’entrega de la 18a edició dels premis CREATIC.\nL’acte va ser conduït per l’actor i humorista Pep Plaza, qui amb grans dosis d’humor va amenitzar la celebració. Els assistents van gaudir de les ocurrències de l’intèrpret, responsable de les rialles del públic en repetides ocasions. La gala va finalitzar amb un sopar en forma de refrigeri a la sala Foyer del Tecnocampus. Tot plegat va anar acompanyat de música en directe on premiats, autoritats i assistents van poder intercanviar salutacions, felicitacions i fer networking.\nEl comediant Pep Plaza, presentador de la gala.\nUn any més, GENTIC formava part del jurat tècnic i oficial dels premis CREATIC d’enguany. En aquesta 18ena edició, el certamen tornava a premiar els projectes emprenedors més innovadors. Dels 40 projectes presentats, es van triar 10 finalistes. Després de la valoració del jurat, es van escollir els 3 guanyadors amb premis en metàl·lic de 3.000, 6.000 i 12.000 euros respectivament.\nEl projecte guanyador d’aquesta edició va ser la iniciativa de Mariam Ayadi i Nil Mandri, pel projecte WiPass. Aquest consisteix en un dispositiu que permet als usuaris connectar-se a una xarxa WiFi sense la necessitat d’introduir contrasenya. La iniciativa s’endugué el premi econòmic juntament amb l’estada a la incubadora del Tecnocampus amb una bonificació del 50%.\nProjecte WiPass, guanyador dels premis CREATIC 2018.\nUn any més, el Tecnocampus va satisfer les espectatives dels assistents en tots els sentits. Tant la celebració de l’acte, que va ser tot un èxit, com en l’organització dels Premis Creatic, que es consoliden com els més rellevants de la zona, van funcionar a la perfecció.\nGENTIC valora molt positivament la col·laboració amb aquest certamen, de la mà del Tecnocampus. En l’àmbit de visibilitat, celebrem el gran reconeixement que aporta aquesta participació. Tanmateix GENTIC celebra l’oportunitat de poder aportar recursos en el desenvolupament i reforç del món educatiu i emprenedor, bàsic per a l’enriquiment del teixit empresarial.\nNo et perdis el vídeo-resum del Tecnocampus.\n?Ja tenim a punt els moments més destacats de la #NitEmprenedoria, celebrada ahir al #TecnoCampus. ➡Un acte presentat per @plaza_pep on es van anunciar els guanyadors dels #premisCreatic!?\nGràcies a tots els qui un any més heu fet possible que aquest acte sigui tot un èxit!? pic.twitter.com/wK0LuZ7P5i\n— TecnoCampus (@TecnoCampus) November 29, 2018\nPròxims actes TIC


L'ONU insta l'estat espanyol a extradir els responsables dels crims del franquisme o jutjar-los\tL'ONU insta l'estat espanyol a extradir els responsables dels crims del franquisme o jutjar-los\n[VÍDEO] Aznar perd els estreps amb Iglesias: 'Vostè és un perill per a la llibertat i la democràcia'\t[VÍDEO] Aznar perd els estreps amb Iglesias: 'Vostè és un perill per a la llibertat i la democràcia'\nL'Audiència espanyola refusa l'extradició de Falciani a Suïssa\tL'Audiència espanyola refusa l'extradició de Falciani a Suïssa\nD'ESADE a la UAB, a Rivera li esclata l'estratègia de furgar en els currículums acadèmics D'ESADE a la UAB, a Rivera li esclata l'estratègia de furgar en els currículums acadèmics\n[VÍDEO] Rufián treu de polleguera Aznar al congrés: 'Vostè no té vergonya'\t[VÍDEO] Rufián treu de polleguera Aznar al congrés: 'Vostè no té vergonya'\nDesenes de correus electrònics demostren l'animadversió de magistrats de tot l'estat espanyol contra els dirigents independentistes\nJutges espanyols, en un fòrum comú del Consell General del Poder Judicial, han insultat el moviment i els dirigents independentistes almenys d’ençà de l’Onze de Setembre de 2017. Segons que han publicat ElDiario.es i ElMon.cat, el fòrum va aplegar desenes de correus electrònics en què els presos polítics i els exiliats eren titllats de ‘nazis’, ‘virus’, ‘germen’, ‘criminals’, ‘violents’ i ‘fills de puta’, entre més insults.\nSón xats que poden generar cadenes de correus electrònics que reben centenars de jutges de tot l’estat espanyol. Qualsevol magistrat hi pot accedir, respondre als correus o incorporar-se a les converses. Alguns missatges també mostren preocupació pels fets del setembre i l’octubre del 2017 a Catalunya i per la situació dels jutges espanyols destinats al Principat. Així mateix, hi ha magistrats que demanen calma i desmenteixen l’ambient de ‘violència’ que alguns volen fer veure que hi ha a Catalunya.\nCaptures dels correus publicats a eldiario.es\nA més d’insultar greument l’independentisme, fan una crida a aplicar el codi penal i afirmen que és una ‘qüestió d’estat’ i de ‘democràcia’. Alguns comparen la situació de Catalunya amb el règim nazi i fan ‘visques’ al rei i a la policia espanyols. ‘Amb els colpistes, ni s’hi negocia ni s’hi dialoga’, diu un. ‘Es diguin Tejero o qualsevol altre de l’actualitat (ja sabeu qui són), no s’hi pot dialogar. Han de ser encausats i si són innocents ja ho dirà la sentència que es dicti’, afegeix.\nTambé s’hi critica l’associació Jutges per la Democràcia, perquè temps enrere va emetre un comunicat dient que Carmen Lamela –aleshores jutgessa de l’Audiència espanyola– podia haver vulnerat el dret de defensa dels presos independentistes.\nEn un altre correu, un magistrat carrega contra els col·legues que critiquen la repressió desfermada de l’estat. ‘Si no s’hi està d’acord, un marxa de la carrera [judicial] i prou’, diu. L’autor del missatge diu que són ‘en presència d’un cop d’estat permanent’ i ‘a sobre alguns senyors es dediquen a defensar els secessionistes, i després amaguen la mà’.\n‘Els que de veritat respectem el dret, no comprenem certes conductes més pròpies de països tercermundistes que de societats cultes i modernes. Les ofenses a les nostres lleis en moments de cops d’estat equivalen a un suport a la sedició’, diu. I acaba: ‘No es pot ser jutge si s’és sediciós’.\nCaptura d’un correu publicat a elmon.cat


COLLA SABADELL: Plàcid concurs de la Taca Verda a Sabadell\nPlàcid concurs de la Taca Verda a Sabadell\nClar penal no xiulat de Zubizarreta\na Maestre, temporada 87-88\nHola, que tal? jo molt bé gràcies, ara per ara, esperant el desenllaç de la lliga, pessimista com sóc, crec que el Barça no guanyarà la lliga, i és que s'ha fet massa el burro en els camps teòricament fàcils, que és realment on es guanyen les lligues. El que tampoc ha fet una bona temporada ha estat el meu estimadíssim Centre d'Esports, salvats en la penúltima jornada, ha estat un any realment per oblidar, en fi, esperem que la propera temporada sigui millor.\nSi de cas, serà millor que parli una mica del concurs de Sabadell. El de diumenge té, com diu l'acudit, dues notícies, una de bona i una dolenta. Començarem per la dolenta, el Josep Estadella va tornar a notar molèsties al peu, esperem que per a la setmana que ve estigui en perfectes condicions per afrontar el compromís de Poblenou, i ara toca la bona, confirmat, el Satur ascendeix per mèrits propis, a la categoria de repartidor, això li dóna dret a una millora substancial del seu salari, a més d’una setmana extra de vacances, felicitats Satur.\nEl Satur el gran protagonista\nde la tarda, molt ben acompanyat\nDit això, anem entrant en matèria, l'alineació que el JM va presentar a Sabadell, va ser del tot inèdita, donant protagonisme als no tan habituals als concursos del Campionat. Unes proves del tot necessàries, que han de servir perquè aquests dansaires vagin agafant confiança, de cara a integrar-se en un futur proper, a l’anella que participa a la competició més important que organitza la UCS.\nLes dues sardanes que ens va tocar ballar, van ser: Enyorances d'estiu de Marcel Sabaté i A l'Àngel Planells de Jordi Molina, tan sols puc dir que les sensacions que va donar la Taca Verda van ser molt positives, tothom va donar la talla, i el concurs es va guanyar amb autoritat. Tot això, es el que ha donat de si el concurs per a la Colla Sabadell.\nLa Colla Sabadell també\nmolt ben acompanyada\nPerò més enllà de la Taca també hi ha vida, el concurs va ser vàlid per a les colles del Territorial de les Comarques de Barcelona, en les categories: Alevins, Infantils i Juvenils i també del Campionat de Catalunya Infantil i Veterà Grup B, parlaré d'aquests últims, que és el que ens interessa.\nDe les cinc colles que formen aquest grup, n’hi han tres que van estar clarament per sobre de la resta. La Colla Roques Blaves d'Esparreguera, va ser sens dubte la millor colla en les dues jornada d'aquesta fase, aconseguint passar gairebé sense oposició a la fase de repesca, als del Baix Llobregat els acompanyaran les colles, Joventut Sardanista de Puig-Reig i Aires Gironins de Girona, segona i tercera al podi respectivament, les colles Dansaires de maig i Sempre Laietans passen directament a la final B.\nPoblenou un barri amb encant\nApa, ja està tot el peix venut, tan sols queda felicitar la Cobla Contemporània per la seva esplèndida actuació. I per la nostra part, ja només ens queda pensar en Poblenou, segona i definitiva jornada de la Fase de Classificació del Campionat de Catalunya Veterà. Els de la Taca partim amb un lleuger avantatge, que no serveix en absolut per confiar-se, caldrà esforçar-se al màxim si volem passar directament a la Fase Final.\nEl concurs de Barcelona Poblenou, començarà a dos quarts de dotze, als Jardins Josep Trueta, la música la posarà la Cobla Ciutat de Cornellà.\nPublicat per COLLA SABADELL a 20:47\nUbicació: El Poblenou, Barcelona, Catalunya\nFinalitzada la primera fase del Campionat de Catal...\nDe Perpinyà a Poblenou\nClassificació del Concurs de Colles Sardanistes de...\nUn primer i un segon asseguren a la Sabadell el pa...\nImatges del Concurs de Colles Sardanistes de Poble...\nLamentem comunicar la mort Maria Llordés, mare del...\nClassificacions Campionat de Catalunya Veterans B ...\nLa Sabadell fa un primer a Sabadell\nImatges del Concurs de Colles Sardanistes de Sabad...\n15è Concurs de Colles Sardanistes de Sabadell\nImatges del Concurs d'Òdena. Puntuable per el Camp...


La sentència del TSJC deixa en l'aire la reforma de la Gran Via aprovada l'any 2017 pel Departament de Territori. | ACN\nEl TSJC tomba el pla urbanístic de transformació de la Gran Via a l'Hospitalet de Llobregat\nLa sentència ho justifica per «vulneració del principi de jerarquia normativa» | L'alcaldessa Núria Marín anuncia que recorreran la decisió\nper Antonio Ramos / ACN 13/11/2020 21:20h\nEl TSJC ha declarat nul de ple dret el PDU de la Gran Via-Llobregat aprovat pel Departament de Territori el 2017 i que preveu la remodelació del sud de l’Hospitalet de Llobregat des de la Plaça Europa fins al riu Llobregat. La sentència, en resposta a un recurs contenciós administratiu presentat per En Comú Podem, declara la nul·litat del planejament urbanístic per «vulneració del principi de jerarquia normativa» i per «una manca insubsanable de competència».\nLa sentència afirma que hauria de ser l'AMB —que està elaborant un PDU Metropolità— i no el Departament Territori qui hagués aprovat el PDU. Així mateix, afegeix que el fet que el pla contempli «sinergies d'abast suprametropolità» no justifica la laminació de competències urbanístiques de l'AMB. També afegeix que el PDU metropolità que tramita l'AMB haurà de contemplar les grans infraestructures i els equipaments, i li dona, al seu contingut i abast, la possibilitat d’encabir «objectius i actuacions de la mateixa naturalesa i abast que les previstes al PDU Gran Via-Llobregat».\nEl text afirma que si la presència, en un determinat àmbit, de sistemes o infraestructures de titularitat autonòmica justifiqués, per ella mateixa, la competència de la Generalitat de Catalunya per tal de promoure, tramitar i aprovar el planejament urbanístic en tots els seus estadis, molts municipis de Catalunya es veurien privats de la possibilitat de promoure els plans dels quals ara disposen.\nUna transformació iniciada l'any 2005\nEl PDU Gran Via – Llobregat dóna continuïtat a la primera fase de transformació d'aquesta via que es va fer l'any 2005 i que va suposar la reordenació del tram que va des de la plaça de Cerdà fins al carrer de Can Tries i va permetre el desenvolupament del Districte Econòmic Granvia L’H. Entre d'altres, el projecte preveu el soterrament parcial del tronc central de la Gran Via i la construcció de vials urbans laterals que segreguin el trànsit propi de la ciutat.\nAquesta actuació també vol donar forma al clúster biomèdic al voltant dels hospitals de Bellvitge i el Duran i Reynals. També conté la construcció d'un parc urbà de 25 hectàrees que es connectarà amb un corredor verd al Districte Econòmic.\nMarín anuncia que recorreran\nPoc després de fer-se pública la sentència, l'alcaldessa de l'Hospitalet, Núria Marín, ha assenyalat que, a l'espera d'estudiar-la en detall, l'anul·lació es fonamenta en una qüestió de forma i no de fons i ha avançat que presentaran un recurs de cassació. «Aquest és un projecte molt important per l'Hospitalet i pel conjunt del país i junt amb el Departament de Territori treballarem per tal que vegi la llum tan aviat com es pugui», ha afegit.\nL'Hospitalet de Llobregat Núria Marín Àrea Metropolitana de Barcelona TSJC


Un foc crema la barbacoa d'obra d'una borda canillenca\nLes flames les hauria originat un llamp i sols van causar danys materials\nEl foc no va afectar la borda, només la barbacoa exterior.\nActualitzada 25/07/2020 a les 06:44\nUn incendi causat amb tota probabilitat per un llamp va afectar la nit de dijous a divendres la Borda del Pi canillenca, a la carretera de Montaup. Les flames van afectar només una barbacoa d’obra situada a uns metres de l’allotjament, que en aquells moments estava buit. El foc únicament va causar danys a la barbacoa i no va arribar a l’establiment, tot i l’ensurt per l’espectacularitat de les flames.\nLa propietària de l'allotjament, Eva Palmitjavila, va explicar que hi havia una “tempesta bastant forta” a la zona en el moment dels fets (cap a les onze de la nit) i que el més probable és que un llamp i l'afectació a la instal·lació elèctrica haurien estat la causa del foc. L'establiment estava tancat des de les vuit del vespre i la barbacoa estava neta perquè s’havia usat només fins a les tres de la tarda.\nEls bombers van rebre l'avís d'una persona que feia fotos per la zona i es van mobilitzar el parc de Canillo i el de la Massana però finalment només van haver d'intervenir els agents canillencs. Els efectius del cos d'extinció es van trobar cremant la petita construcció on hi ha la barbacoa, a uns 50 metres de la borda, va explicar el cap de guàrdia, i en cap moment hi va haver cap perill per a les instal·lacions ni perquè les flames es poguessin estendre. Els agents van sufocar les flames amb el suport d'un camió que es va desplaçar des de la caserna de Santa Coloma i van acabar la intervenció una hora i mitja després de l'avís. La Borda del Pi va tornar a funcionar ahir amb normalitat, donant servei amb la cuina de l’establiment. La propietària va agrair la professionalitat dels bombers.\nMe parece molt estrany..!


Vic demana que es modifiqui la denominació de Catalunya Central per una que defineixi millor el territori La República\nVic demana que es modifiqui la denominació de Catalunya Central per una que defineixi millor el territori\nL’Ajuntament de Vic ha aprovat aquest dilluns una moció on es demana que es modifiqui l’actual denominació de Catalunya Central que actualment es dóna a la que ha de ser la futura vegueria integrada pel Bages, Osona, Anoia, Solsonès i Berguedà.\nEl text de la moció demana un nou nom que defineixi millor ‘l’espai geogràfic que definitivament resulti’ d’aquesta nova organització territorial. En el text també es demana que en la futura divisió, Osona i el Ripollès formin part de la mateixa organització territorial perquè seria ‘incomprensible’ que es mantingués el mateix error que es va produir amb les províncies on les dues comarques van passar a formar part d’organitzacions diferents.\nL’alcalde de Vic, Josep Maria Vila d’Abadal (CiU) diu que la moció no parla directament de la reclamació d’una vegueria de l’Alt Ter formada per Osona i el Ripollès tot i que ‘intrínsicament hi està a dintre’. Per a l’actual alcalde de la capital osonenca i dirigent d’UDC en aquesta moció es demana una proposta organitzativa ‘oberta’ i ‘sense nom’ que s’allunyi de l’actual model d’anar creant ‘noves anelles metropolitanes’. Vila d’Abadal diu que en el text es parla d’un grup de comarques interiors perquè si bé en casos com el de Manresa no hi tenen ‘res a veure’, sí que hi poden aportar ‘coses’. Vila d’Abadal admet que aquesta proposta actual de futura divisió territorial surt del territori que queda per definir ‘després d’haver distribuït els altres àmbits’.\nLa moció s’ha aprovat amb el vot en contra de la CUP, que havia presentat una moció alternativa reclamant la creació de la Vegueria de l’Alt Ter. Han votat a favor de la moció CiU, PSC i ERC, que formen part del govern, mentre que ICV-EUiA s’ha abstingut. La votació de la moció alternativa de la CUP s’havia rebutjat només amb el vot a favor dels dos regidors independentistes. La PxC, ERC, ICV-EUiA i el regidor de CiU, Àlvar Solà, s’han abstingut, mentre que CiU i el PSC hi han votat en contra.\nReclamen delegacions territorials\nSi bé en la moció aprovada només es parla de cocapitalitat per a aquesta futura zona interior, en el ple han tornat a aparèixer les reclamacions de Vic de tenir delegacions territorials dels diferents departaments del Govern. El primer tinent d’alcalde, Xavier Solà (CiU) ja va fer sentir el passat divendres en la inauguració del curs polítics de la Universitat de Vic (Uvic) el seu malestar per aquest fet.\nEl regidor d’ICV-EUiA, Xavier Tornafoch, ha lamentat que després de denunciar aquest fet el passat divendres ara el govern es dediqui a demanar ‘una cosa’ on ni tan sols li han posat ‘un nom’ que la defineixi. El fet que Manresa aculli el serveis d’Educació és una ‘humiliació’ segons Tornafoch. La majoria de grups han apel·lat a la unitat d’acció perquè entenen que el Govern tracta a Vic de forma ‘desconsiderada’.


Com que apostem per la participació, no podem legitimar un procés ple d'irregularitats | M+S per TU\nCom que apostem per la participació, no podem legitimar un procés ple d’irregularitats\nPer admin ⋅ 19 Octubre 2016 ⋅ Publica un comentari\nEls pressupostos participatius, un caos: el reglament diu que es votaran 3 propostes i es vota 1, la comissió per constituir encara, sense poder votar telemàticament…\nLamentem profundament tenir que parlar novament d’uns pressupostos participatius, caòtics, propagandístics i ple d’irregularitats. Aquesta segona edició ha estat pitjor fins i tot que el de la primera.\nM+S ALGEMESÍ no para de detectar greus irregularitats fins i tot legals. Tenim un Equip de Govern tan inoperant que no és capaç ni d’aplicar la normativa que ell mateix ha elaborat i aprovat oficialment en Junta de Govern. La setmana vinent els ciutadans procediran a votar les propostes que han filtrat els Consells. Segons la Guia aprovada en setembre -article 16- els ciutadans “ podran votar fins a un màxim de 3 propostes. Totes tindran el mateix valor.” Doncs ara una “mà negra” ha decidit que sols es votarà una proposta, i així s’està anunciant. Tal procediment és totalment irregular, ja que l’únic organisme que podria prendre aquesta decisió seria, segons s’indica a l’article 8, la Comissió Reguladora: “Aquesta comissió podrà modificar o estimar convenient qualsevol canvi de la present Guia de Pressupostos Participatius d’Algemesí en cas d’urgència o necessitat. Totes les modificacions han de ser per unanimitat.“. Paradoxalment els pressupostos ja han passat per dos fases i afronta la tercera i última sense haver-se constituït, La seua constitució serà el divendres 21. Pertocava a ella haver decidit, per unanimitat, si es reduïa de 3 a 1 les opcons a escollir. Però no ha estat així. Tal i com feren l’any passat, una vegada ja començada “la partida” algú ha alterar de manera unilateral les regles i ho fa amagat i sense donar la cara. Obscurantisme total en el procés. Una pressupostos participatius si no són transparent no són participatius.\nA més, malgrat haver tingut un any per a preparar aquesta edició l’equip de govern fomenta poc la participació. Tot i que al reglament a l’article 14.2 contempla que es podrà votar telemàticament, el ben cert és que el regidor de Participació no ha tingut la previsió d’encomanar a temps una pàgina web per a votar, amb la qual cosa en ple segle XXI els ciutadans d’Algemesí no podran participar per via telemàtica. I tot per la inoperància contínua de l’equip de govern.\nLes irregularitat no acaben ací. La votació en el Consell Local Agrari s’ha fet sense respectar cap formalisme administratius. Ni el punt estava en l’ordre del dia ni als seus membres se’ls envià les propostes amb anterioritat per a que ho debateren en les seues organitzacions. A l’entrada del Consell se’ls facilitaren, van ser llegides i allí mateix uns ciutadans, sense representar realment la voluntat de cap associació, desestimaren 24 propostes que havien fet altres ciutadans pel simple fet d’estar allí presents. Més greu és el que passà en el Consell de Comunicació on sols estem representats els partits. Ara era el moment de participació de la ciutadania, no dels partits. Malgrat la insistència del representant de M+S ALGEMESÍ en que els partits no filtràrem les propostes ciutadanes, el regidor de Participació permeté que EU i PSOE votaren per a desestimar 24 propostes de la ciutadania.\nEl que deuria haver estat un procés autèntic de participació ciutadana, que hagués dinamitzat el teixit associatiu i participatiu del poble, s’ha convertit en una simple eina propagandística i manipuladora d’EU i PSOE. El seu costat institucional no es veu per cap lloc. No sols no està constituïda la Comissió, no sols el regidor paga propaganda en un periòdic local “autocitant-se”, sinó que tenen la poca vergonya de difondre la campanya en les xarxes socials en pàgines personals o de partit abans que en la institucional. La informació sobre la votació aparegué publicada ahír a les 14:30 en la pàgina pública de facebook de l’Alcaldessa -que no és una pàgina oficial municipal-, a les 14:57 al perfil del regidor -tampoc pàgina oficial-, a les 20:32 en la d’EUPV. Al facebook oficial de l’ajuntament a l’hora d’emetre aquesta nota encara no estava, i sols s’ha publicat una entrada a les 14:30 en la pàgina web municipal, 24 hores després d’haver-ho aprofitat ells partidariament. Novament l’equip de govern no respecta el tempus de les coses i utilitza tendenciosament la institució en benefici dels partits que governen.\nPerò no sols és un procés caòtic i irregular, sinó totalment desvirtuat. No existeix cap tipus de “fitxa” o explicació bàsica de en què consisteix cada proposta, ni molts menys valoració tècnica o econòmica. Es tracta de fer un “paripé” per a penjar-se una medalla. Els ciutadans han de votar uns projectes buits de contingut que en algun cas no se sap realment ni en què consisteixen. No podem legitimar de cap de les maneres aquest procés que no té res de participatius. La participació és altra cosa més seriosa, no aquest simulacre que ells fan, per això no podem més que denunciar totes les irregularitats que estan cometent.


Audiometria. Proves d'audiència - Zona Otomedic\nLa proves d'audició són el mètode utilitzat per estudiar la pèrdua d'audició i, en alguns casos causes determinar el grau de pèrdua i localitzar de quina part de l'orella. La prova més comú és el Audiometria duent a terme en una cabana que atenua soroll ambiental. Nens a partir de 3 anys durà a terme proves d audiència infantil basat en el joc amb resultats molt fiables.\nA vegades calen altres tipus de proves com són:\nMesura d'impedància que valora la presència de ventilació o ocupació de problemes d'oïda mitjana i algunes reflexions de l'orella.\nOTO-acústica les emissions que són proves automatitzades que detecta el funcionament de l'oïda interna sense forçar el pacient respongui, per tant, són especialment útils en nadons i nens petits.\nPotencials evocats auditius Quines són les altres proves automàtiques que detecten la transmissió del so en l'oïda interna i el sistema nerviós i que requereixen tampoc la resposta del pacient,també ser especialment útil per a nadons i nens petits.


Amancio Ortega regala un pis de luxe a la filla: 520 m² a Passeig de Gràcia\nper Jennifer Navarro Redactora 30 de desembre de 2019 11:59\nAmancio Ortega ha aconseguit una fortuna pràcticament incalculable. El propietari d'Inditex ha aconseguit crear un negoci rodó que no para de donar-li més i més beneficis. De fet, a principis del 2019 va ocupar el sisè lloc en la llista de fortunes més grans del món: 51.600 milions d'euros segons 'Forbes' que segueixen incrementant-se.\nI què fa amb tants diners? No para d'obrir botigues arreu del món, però també inverteix en propietats. A través d'una empresa realitza inversions immobiliàries que també són molt exitoses. Una de les últimes adquisicions? Una joia a Barcelona que ha regalat a la seva filla Marta.\nL'hereva d'aquest negoci milionari ha rebut un pis enorme a Passeig de Gràcia, molt a prop de l'avinguda Diagonal. Es tracta de la zona més luxosa del centre de Barcelona, envoltada de moltes botigues de luxe. L'edifici en qüestió compta amb sis plantes residencials d'uns 520 metres quadrats cadascuna, uns apartaments de luxe que ara tenen com a propietària a Marta Ortega. 'El Mundo' explica que l'ha decorat amb l'ajuda de la seva mare, un pis que gaudirà encara més quan neixi el seu fill la pròxima primavera.\nMarta Ortega i el seu marit Carlos Torretta Europa Press\nA la planta baixa de l'edifici es troba la botiga multimarca Santa Eulàlia, un dels referents de la sastreria més luxosa de Barcelona amb llaços a la família Ortega, ja que la mare havia comprat roba d'allà als fills. Una família adinerada que segueix adquirint propietats caríssimes per ampliar la col·lecció.


Nosaltres - Vent de mar\nFES LA TEVA COMANDA PER WHATSAPP\n+34 6805 825 77 NOMÉS COMANDES\nHola, benvinguts a la Pizzeria Vent de Mar, un petit negoci familiar, acollidor i tranquil en un dels pobles més bonics de la Costa Brava i del món, Calella de Palafrugell.\nEns complau posar a la seva disposició una excel·lent combinació de pizzes, pastes i amanides, elaborats amb el gust de les coses que es fan com si fossin per a un mateix.\nArribem a les nostres pizzes sempre suaus i cruixents, abandonant la copiosidad de la tradició argentina i cenyint-nos més a l’estàndard d’estil Italià Romà: massa fina, tomàquet amanit i que parlin les aromes!\n“No hi ha una bona pizza sobre una mala massa.”\nens va dir el nostre amic i mestre Marco Naccari, pizzaiolo de diverses generacions i expert a Milà. Per això fermentem a temps prolongat, a baixes temperatures i utilitzant farina d’alta proteïna de blats seleccionats, que donen més elasticitat i sabor al producte.\nIngredients de primera qualitat i frescor completen la meravella. Posem al forn sobre la pedra nua, a temperatures no residuals, sense utilitzar safates ni components metàl·lics. Garantim que a una textura inicial d’espetec crocant, el segueixi una invasió de sabors mediterranis i aromes subtils i saborosos.\nMIRA LA NOSTRA CARTA\nCarrer de Pirroig, 2, 17210 Calella de Palafrugell, Girona\nNo fem reserves,\nqui vol sopar, sopa\nDe 19 h a 23.00 h\nDimarts només obert per sopar.\nCookie ConfiguracióAcceptar-ho tot


Cicle Superior » Curs 2014/15\nEl nou viatge…\n“M’ agradaria compara-vos amb el naixement d’un riu dalt de les muntanyes, com apareix\naquest d’unes pluges que van baixant muntanya avall, topant amb pedres, herbes…, amb\ntota una sèrie d’obstacles que aquest aigua va trobant. Va baixant i moltes vegades es\ndesfà per formar afluents diversos i tornar-se a unir moltes vegades. Així és com\nvoldria que us sentiu.” (…)\nSi voleu llegir el discurs del comiat dels alumnes de sisè, cliqueu l’enllaç.\nCurs 2014/15, Festes i celebracions


Una multitud gaudeix de la Festa Castanyera | Ajuntament de Palau-solità i Plegamans\nUna multitud gaudeix de la Festa Castanyera\nLa Mostra de Moniatos Disfressats aplega prop de 600 obres d’art fetes pels infants i les seves famílies\nUna multitud de persones va omplir aquest dissabte a la tarda la pista coberta annexa al pavelló per gaudir de la 23a edició de la Festa Castanyera i la Mostra de Moniatos Disfressats.\nA més de ballar i jugar amb la música i l’animació del grup la Belluga, els nens i nenes que van acudir-hi van ensenyar orgullosos el seu moniato disfressat a les seves famílies i amistats. Les 600 creacions demostren que, amb una mica d’imaginació, un moniato pot ser tot allò que l’artista vulgui. Des d’un eriçó fins a una nau espacial, passant per tota mena d’animals, personatges de dibuixos animats, objectes, vehicles...\n“És una festa molt maca i molt especial”, destacava Carme Sanz, Tinenta d’Alcaldia i regidora de Festes, al micròfon de Ràdio Palau. “Presenten autèntiques obres d’art, que han elaborat amb els seus pares i mares, passant una estona en família”, afegeix Sanz per posar de relleu una altra cara positiva d’aquesta celebració. L’Ajuntament ha regalat enguany un nino de peluix o un joc de raquetes a cada nen i nena que ha presentat el seu moniato a la mostra.\nLa regidora agraeix “la tasca força feixuga que fan les AMPA”. I és que són qui s’encarreguen d’engrescar als nens i nenes de totes les escoles per fer un moniato disfressat, a més de dur a terme tota la logística que requereix l’exposició de les prop de 600 creacions. Sanz posa també de relleu la col·laboració desinteressada dels Deixebles del Dimoni de la Pedra Llarga a l’hora de torrar uns 150kg de castanyes i repartir-les entre les persones que van acudir-hi.\n171023 festacastanyera animacio labelluga2\n171023 festacastanyera mostramoniatos3\n171023 festacastanyera mostramoniatos9\n171023 festacastanyera animacio labelluga\n171023 festacastanyera mostramoniatos12\n171023 festacastanyera mostramoniatos11\n171023 festacastanyera animacio labelluga3\n171023 festacastanyera mostramoniatos10\n171023 festacastanyera mostramoniatos8\n171023 festacastanyera mostramoniatos7\n171023 festacastanyera mostramoniatos6\n171023 festacastanyera mostramoniatos5\n171023 festacastanyera mostramoniatos4\n171023 festacastanyera mostramoniatos2\n171023 festacastanyera mostramoniatos1\n171023 festacastanyera jocs


Fem un consum correcte o un abús de l'alcohol?\nINTERVÉ: Nuri Parals, metgessa del CAP de Torroella\nGairebé un centenar de persones van iniciar tractament per problemes d'addicció a l'alcohol al Centre d'Atenció i Seguiment a les Drogodependències del Baix Empordà durant el 2018. L'ingest excessiu d'alcohol suposa el primer motiu de diagnòstic i seguiment als centres de drogodependència per davant de la cocaïna, el cànnabis i l'heroïna segons recull l'informe anual de l'Agència de Salut Pública de Catalunya.\nAquest 15 de novembre se celebra el Dia Mundial sense Alcohol, una jornada per insistir en la magnitud del problema de l'alcoholisme. A la província de Girona l'any passat un 48% dels pacients atesos per primera vegada, 1.345, van iniciar el tractament per problemes d'addicció a l'alcohol, a Catalunya la mitjana és d'un 42,2%.\nD'aquests una tercera part dels casos són derivats des dels centres d'atenció primària que ho detecten a través d'una acció preventiva on es pregunta sobre el consum d'alcohol i tabac.\nSaber si hi ha un ús o un abús de l'alcohol és el que fa iniciar el protocol per derivar el pacient a un centre especialitzat. El consum d'alcohol té efectes nocius per la salut.\nDes del CAP de Torroella asseguren que l'alcoholisme entre la gent més jove és el que costa més de reconèixer i tractar.\nPer sisè any consecutiu se celebra la Setmana de sensibilització sobre els riscos de la substància així com de prevenció des dels centres d'atenció primària.